NEWS ยันเงินสดเต็มมือ พร้อมลุย “ฟินเทค” หลังเพิ่มทุน “PP” ครบ 540 ลบ.
NEWS ยันเงินสดเต็มมือ พร้อมลุยธุรกิจ “Fintech” อย่างเต็มรูปแบบไตรมาส 3/65 หลังเพิ่มทุน PP ครบ 540 ลบ. ด้านผู้ถือหุ้นลั่นพร้อมติด Silent Period ยาว 1 ปีกับกับศูนย์รับฝากหลักทรัพย์ (TSD)
NEWS ยันเงินสดเต็มมือ พร้อมลุยธุรกิจ “Fintech” อย่างเต็มรูปแบบไตรมาส 3/65 หลังเพิ่มทุน PP ครบ 540 ลบ. ด้านผู้ถือหุ้นลั่นพร้อมติด Silent Period ยาว 1 ปีกับกับศูนย์รับฝากหลักทรัพย์ (TSD)
11 มี.ค. 2565

บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS เปิดเผยว่า บริษัทแจ้งว่าตามที่ประชุมวิสามัญผู้ถือหุ้น ครั้งที่ 1/2564 ของบริษัทฯ ซึ่งประชุมเมื่อวันที่ 14 ธันวาคม 2564 ได้มีมติอนุมัติการจัดสรรหุ้นสามัญเพิ่มทุนเพื่อเสนอขายให้แก่บุคคลในวงจำกัด (Private Placement) จำนวนไม่เกิน 30,000,000,000 หุ้น มูลค่าที่ตราไว้หุ้นละ 1 บาท โดยมีราคาเสนอขายหุ้นละ 0.018 บาท รวมมูลค่าเท่ากับ 540,000,000 บาท นั้นเมื่อวันที่ 10 มีนาคม 2565 บริษัทฯ ได้ดำเนินการเสนอขายหุ้นสามัญเพิ่มทุนดังกล่าวครบถ้วนแล้ว
โดยบริษัทฯ จะมีทุนจดทะเบียนและทุนชำระแล้ว จำนวน 105,650,197,648 บาท โดยการเสนอขายหุ้น PP ดังกล่าวนักลงทุนกลุ่มนี้จะติด Silent Period หรือ ห้ามขายหุ้นนานกว่า 1 ปี กับศูนย์รับฝากหลักทรัพย์ หรือ TSD ซึ่งการเพิ่มทุนครั้งนี้มีการจัดสรรให้แก่นักลงทุน 4 ราย ประกอบไปด้วย
1.นางสาว อรอร อัครเศรณี จำนวน 15,000,000,000 หุ้น
2.นางสาว พรรณทิพา เนติพัฒน์ จำนวน 6,500,000,000 หุ้น
3.นาย พิเชษฐ์ เพิ่มทรัพย์หิรัญ จำนวน 5,000,000,000 หุ้น
4.นาง สุนันทา สิ่งสรรเสริญ จำนวน 3,500,000,000 หุ้น
ทั้งนี้นางสาวอรอร อัครเศรณี ได้ระบุว่า ตนเองสนใจในธุรกิจ Mega Trend เช่น นวัตกรรมทางการเงิน หรือ FinTech เป็นทุนเดิม ดังนั้นการเพิ่มทุนครั้งนี้จึงตั้งใจจะหุ้นถือระยะยาวอยู่แล้ว การติด Silent Period จึงไม่ใช่ปัญหาใดๆ ต่อการตัดสินใจลงทุน
ด้านนายกฤษฎา พฤติภัทร ประธานเจ้าหน้าที่บริหาร NEWS เปิดเผยว่า พร้อมยินดีเป็นอย่างยิ่งที่การเพิ่มทุนสำเร็จลุล่วงเป็นอย่างดี โดยภายหลังการเพิ่มทุน บริษัทจะมีสถานะการเงินที่แข็งแกร่ง มีกระแสเงินสดพร้อมทำธุรกิจกว่า 1 พันล้านบาท และไม่มีหนี้สิน
สำหรับด้านธุรกิจ พร้อมดำเนินธุรกิจ Fintech อย่างเต็มรูปแบบในไตรมาส 3/2565 และจะเปิดตัวรายละเอียดต่างๆ ในเดือนเมษายนนี้ โดยจุดมุ่งหมายของยังคงเหมือนเดิม คือ จะสร้างนวัตกรรมการเงินและจะปฏิวัติธุรกิจการเงินการลงทุนทั้งประเทศ ผ่านแนวคิดและการทำงานแบบ Start Up ซึ่งมีความแตกต่างไปจากสิ่งเดิม และเป็นสิ่งที่พัฒนามาจาก Pain point ที่บรรดานักลงทุนหรือผู้ใช้บริการทางการเงินเคยเจอ โดย NEWS จะไม่ยึดติดกับแพลตฟอร์มแบบ หวังว่าบริการที่กำลังเร่งพัฒนาเปิดตัวนี้จะเข้ามาเปลี่ยนพฤติกรรมการทำธุรกรรมการเงินการลงทุนแบบเก่า สร้างประสบการณ์และสังคมการเงินการลงทุนแบบใหม่